Timofejevi hinnangul ei mõtle enamik inimesi selle peale, milline on nende igapäevaste tarbimisvalikute vee jalajälg. Water Footprint statistika alusel kulub ühe kilogrammi sealiha tootmisele 5988 liitrit vett. Sama koguse veiseliha tootmisele aga lausa 15 400 liitrit vett. Nisujahust 1-kilose saia tootmiseks läheb keskmiselt 1608 liitrit vett, sama koguse kartulite kasvatamisele 290 liitrit ja tomatite jaoks 215 liitrit vett.
#000004
„Eesti inimene viskab aastas ära keskmiselt 173 kg toitu. Koostöös Rohetiigriga tahame sellist ressursside raiskamist vähendada ja tõsta tarbijate teadlikkust äravisatud toidu keskkonnajalajälje osas. Kui suudame ühise pingutusena vähendada toidu raiskamist, siis väheneb ka toidu tootmiseks vajalike ressursside, näiteks vee, aga ka tööjõukulu, kütuse jmt ressursside raiskamine,“ tõi Timofejev välja. Tema kinnitusel on Tallinna Vee jaoks oluline otsida võimalusi jätkusuutlikumaks vee tootmiseks ning seda soovitakse saavutada koostöös tarbijatega. „Iga inimene saab anda oma panuse toidu ja vee raiskamise vähendamisse. Rohetiiger aitab tõsta nii ettevõtjate kui tavainimeste teadlikkust ja muuta hoiakuid vastutustundlikuma ressursside kasutamise suunas.“
#000005